《次韵东坡跋周昉所画欠申美人》
宋代·朱之才

巫峡昭君有奇色，毛生欲画无由得。但作东风背面身，看来已由倾人国。

朝来睡起鬓发垂，手如春笋领蝤蛴。绣帷幽梦断难续，想像翠黛颦修眉。

春光三月浓于酒，燕燕双飞莺唤友。不教腻脸露桃花，且喜腰支似杨柳。

君不见汉宫多病李夫人，转面不顾君王嗔。古来画工画意亦自足，烟雾玉质何由真。

作者简介：朱之才（约公元一一一五年前后在世）字师美，洛西三乡人。生卒年均不详，约金建国初前后在世。宋崇宁间（公元一一o四年左右）登第。入齐为谏官，坐直言黜为泗水令。尊乞闲退寓嵫阳，自号庆霖居士。之才工诗，有霖堂集《中州集》传於世。